ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E A Nr.11

Din 29 februarie 2016

Privind însușirea Acordului de cooperare privind organizarea și funcționarea compartimentului audit public intern

Consiliul Local al comunei Valea Ierii întrunit în ședința ordinară din data de 29 februarie 2016,

Ținând seama de faptul că obţinerea eficienţei şi eficacităţii serviciilor publice reprezintă o condiţie esenţială a managementului fiecărei entităţi publice, în acest caz, entitate publică fiind comuna, în calitatea acesteia de persoană juridică de drept public și, respectiv, de instituție publică locală,

apreciind oportunitatea unei cooperări între comune pentru asigurarea serviciilor de audit public intern, respectând în acelaşi timp independenţa şi funcţiile specifice fiecăreia dintre acestea,

urmărind facilitarea asigurării funcției de audit public intern pentru mai multe comune, în temeiul unui acord de cooperare, prin relaţii profesionale bazate pe criterii de legalitate, economicitate, eficacitate, eficiență și colaborare pentru realizarea obiectivelor specifice acestei activități,

având în vedere prevederile:

a) Cartei europene a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997;

b) Legii nr. 672/2002 privind auditul public intern, cu modificările și completările ulterioare;

c) art. 11 alin. (4) și art. 36 alin. (1), alin. (2) lit. e) și alin. (7) lit. a) și c) din Legea administrației publice locale nr. 215/2001, republicată, cu modificările și completările ulterioare;

d) art. 13 din Legea cadru a descentralizării nr. 195/2006;

e) art. 35 alin. (6) din Legea nr. 273/2006 privind finanțele publice locale, cu modificările și completările ulterioare;

f) art. 942 și următoarele din Codul civil, referitoare la contracte sau convenţii;

g) Codului muncii;

h) Legii nr. 182/2002 privind protecţia informaţiilor clasificate, cu modificările și completările ulterioare;

i) Codului de procedură civilă;

j) Hotărârii Guvernului nr. 781/2002 privind protecția informațiilor secrete de serviciu, cu modificările și completările ulterioare;

k) Codului privind conduita auditorului intern, aprobat prin Ordinul ministrului finanțelor publice nr. 252/2004;

l) Statutului Asociației Comunelor din România, precum și de cele ale Statutului Filialei Județene Cluj a Asociației Comunelor din România;

m) Hotărârii Consiliului Local nr.11/8.02.2001 privind aderarea comunei Valea Ierii la Asociaţia Comunelor din România,

luând act de:

1. referatul de aprobare prezentat de către primarul comunei, în calitatea sa de iniţiator, înregistrat sub nr. 432/23.02.2016,
2. raportul comisiei de specialitate a Consiliului Local,

în temeiul prevederilor art. 45 alin. (1) și alin. (2) lit. f), art. 61 alin. (1) și (2), art. 62 alin. (1), precum şi ale art. 115 alin. (1) lit. b), alin. (3), alin. (5), alin. (6) și alin. (7) din Legea administraţiei publice locale nr. 215/2001, republicată, cu modificările și completările ulterioare,

H O T Ă R Ă Ș T E:

**Art. 1.** - (1) Se însușește modelul-cadru al *Acordului de cooperare privind organizarea şi funcționarea compartimentului audit public intern*, potrivit anexei care face parte integrantă din prezenta hotărâre.

(2) Obligațiile financiare rezultate din *Acordul de cooperare prevăzut la alin. (1)*, pe întreaga durată de existență a acestuia, se suportă din bugetul local al comunei Valea Ierii.

**Art. 2.** - Prezenta hotărâre se aduce la îndeplinire de către primarul comunei Valea Ierii care este imputernicit să aprobe modificarea contribuției lunare pentru salariu auditorilor interni, pentru măririle de salariu și alinierea la modificările din sectorul public ori pentru munca cu un volum mărit sau pentru sarcinile suplimentare efectuate și pentru chletuielile materiale necesare funcționării compartimentului audit public intern.

**Art. 3.** - (1) Prezenta hotărâre se comunică, în mod obligatoriu, prin intermediul secretarului comunei, în termenul prevăzut de lege, primarului comunei, Prefectului Judeţului Cluj și Filialei Județene Cluj a Asociației Comunelor din România şi se aduce la cunoştinţă publică pe pagina de internet [www.e-primarii.ro/primaria-valeaierii](http://www.e-primarii.ro/primaria-valeaierii).

Președinte de ședință, Contrasemnează:

Paul-Vasile Michile Secretar,

Nelia-Crenguța Mariș

Consilieri:Total-7; Prezenți-7; Pentru-7;